അനൂപ് മേനോനൊപ്പം പ്രകാശ് രാജ് വരാലിന്റെ ടൈറ്റില് പോസ്റ്റര് എത്തി അനൂപ് മേനോന്, പ്രകാശ് രാജ് എന്നിവരെ പ്രധാന കഥാപാത്രങ്ങളാക്കി കണ്ണന് താമരക്കുളം സംവിധാനം ചെയ്യുന്ന പുതിയ ചിത്രമാണ് വരാല്. ചിത്രത്തിന്റെ ടൈറ്റില് പോസ്റ്റര് മോഹന്ലാല്, മഞ്ജു വാര്യര്, ടൊവിനോ തോമസ്, ജോജു ജോര്ജ് എന്നിവര് ചേര്ന്നാണ് പുറത്തിറക്കിയത്. പൊളിറ്റിക്കല് ഡ്രാമ വിഭാഗത്തില് ഒരുങ്ങുന്ന ചിത്രത്തിന്റെ തിരക്കഥ ഒരുക്കുന്നത് അനൂപ് മേനോന് ആണ്. ടൈം ആഡ്സ് എന്റര്ടെയിന്മെന്റ്സിന്റെ ബാനറില് പി.എ സെബാസ്റ്റ്യനാണ് ചിത്രം നിര്മിക്കുന്നത്.ഒരു വലിയ കാന്വാസില് നിര്മിക്കുന്ന ചിത്രത്തില് സണ്ണി വെയ്ന്, സുരേഷ് കൃഷ്ണ, ശങ്കര് രാമകൃഷ്ണന്, രഞ്ജി പണിക്കര് എന്നിവരും ഭാഗമാണ്. ചിത്രത്തിന്റെ ഛായാഗ്രഹണം രവി ചന്ദ്രന് ആണ് നിര്വഹിക്കുന്നത്. ഉടന് ചിത്രീകരണം ആരംഭിക്കുന്ന ചിത്രത്തിന്റെ പ്രധാന ലൊക്കേഷന് എറണാകുളം, തിരുവനന്തപുരം, പീരുമേട് എന്നിവിടങ്ങളാണ്.